Hogy vagy? Nagy Nyári Alkotópályázat
2023-06-16 08:00 - 2023-08-31 17:00 (Europe/Budapest) | Hunyadi tér, 1067, Budapest, Hungary, 1067, Magyarország
Kedves Kamaszok!
Szeretettel hívunk titeket a Kamaszfesztivál „Hogy vagy?” című nagy nyári alkotópályázatán való részvételre!
Ez az alkotói kihívás arra ösztönöz benneteket, hogy kifejezzétek önmagatokat szöveges, képi, formai és digitális alkotások világában.
Alkotásaitok segítségével szeretnénk megtudni, hogyan érzitek magatokat, milyen gondolatok, érzelmek és hangulatok mozognak bennetek. A pályázaton keresztül betekintést adhattok belső világotokba azzal, hogy létrehoztok valami egyedülállót.
Feladat:
Hozzatok létre alkotásokat (pl. szöveges művek, esszék, vers vagy novella, rajzok, festmények, fotók, digitális illusztrációk, videók), amelyek tükrözik belső érzéseiteket és a „Hogy vagy?” kérdésre adott válaszotokat. Mutassátok meg, milyen kihívásokkal találkoztok a mindennapokban, hogyan érzitek magatokat és milyen módon tudjátok ezt kreatívan kifejezni.
Részvételi feltételek:
?A pályázat nyitott minden kamasz számára (12-19 éves korosztály).
?Egy pályázó maximum három alkotással nevezhet.
?Az alkotásoknak eredeti műveknek kell lenniük, és saját alkotói munkát kell tükrözniük.
?A szöveges alkotások maximum 1500 szó hosszúságúak lehetnek.
?A képi, formai és digitális alkotások mérete maximum A3-as (42×29,7 cm) lehet.
?A digitális alkotásokat PDF, JPEG vagy PNG formátumban lehet beadni.
?Beadási határidő: 2023. augusztus 31., 18:00 óra
Beadási cím: info@kamaszfesztival.hu
Díjazás:
Könyvcsomagok, iskolaszerek, képzőművészeti kreatív ajándékcsomagok
Kategóriánként:
❤️Szöveges: 1., 2., 3. helyezés
❤️Rajz, festmény 1., 2., 3. helyezés
❤️Digitális: 1., 2., 3. helyezés
Eredményhirdetés:
2023. szeptember 8-án, a Kamaszfesztivál “Találd meg a hobbidat!” tanévnyitó eseményén.
ALkotásra fel, teljen aktívan a nyár!

Regisztrációs idősáv
2023-08-21 08:00 - 2023-09-12 17:00 | Kamaszfesztivál székhelye, Erzsébet körút 54., Budapest, Hungary, 1073, Magyarország
A Kamaszfesztivál Legszuperebb Osztályközösség kihívásjátékára ITT tudsz regisztrálni.

Legszuperebb osztályközösségek - kihívásjáték
2023-09-13 08:00 - 2024-02-29 17:00 | Kamaszfesztivál székhelye, Erzsébet körút 54., Budapest, Hungary, 1073, Magyarország
A Kamaszfesztivál osztályközösség-fejlesztő kihívásjátékot indít a 2023-2024-es tanévben.A kihívásjáték során az osztály egy szabadon választott vállalást fogalmaz meg, vagyis talál egy témát, célt, ügyet, amelyet fontosnak, érdekesnek, értékesnek tart, majd azt az osztály közösen megvalósítja.

Milyen kihívásokat fogalmazhattok meg?

A kihívások tematikáját nem adjuk meg, a challenge kiválasztásában az osztályok teljes szabadságot élveznek, de mutatunk néhány példát:

az iskolában kialakítotok egy közösségi teret

osztályok / iskolák közötti foci bajnokságot rendeztek

gardróbvásárt szerveztek

osztálytársak tanuló párokat alkotnak és segítik egymást a tanulásban

kulturális előadást rendeztek

Lényeg, hogy a vállalás teljesítésén keresztül erősödjön az osztályközösség, fejlődjön a diákok kommunikációs, együttműködési, alkalmazkodó és problémamegoldó képessége és a közös alkotómunka során tartalmas élményeket gyűjtsenek.

Kiknek szól a felhívás?

A kihívás-játék minden felsős és középiskolás osztály számára nyitott, aki elfogadja a részvételi szabályzatban foglaltakat és az első 12 jelentkező osztállyal fogunk együtt dolgozni.

Kihívás-játék időtartama:

A jelentkező osztályoknak a tanév során 3×30 napos kihívást kell teljesíteni.

A kihívás-játék regisztrációs időszaka: 2023. aug. 21-szept. 12.

Kihívások időpontjai:

Első kihívás: 2023. szeptember 25-október 25.

Második kihívás: 2023. november 13-december 12.

Harmadik kihívás: 2024. január 29-február 29.

Mi a kihívás-játék célja?

A kihívás-játék célja, hogy a diákok vidám, tartalmas, tanulságos élményeken keresztül ismerjék meg és alkalmazzák a közösségi együttélés alapvető normáit. A közösségi együttélés írott és íratlan szabályainak illusztrálását az EU Alapjogi Chartájában megfogalmazott szabadságjogokra (méltóság, szabadság, egyenlőség, szolidaritás, polgárok jogai, igazságosság) építve alkalmazzuk. Ennek megfelelően a regisztráló osztályok a következő szabályokat fogadják el:

Részt vesznek a kihívás-játékra való online (zoom) felkészítésen 2023. szeptember 13-19. között. A felkészítést mind a 12 osztálynak egyénileg tartjuk előre kiválasztott időpontban.

A felkészítő beszélgetés keretében egy felmérő tudástesztet töltenek ki az osztályok, amelyben az EU Chartában megfogalmazott szabadságjogok ismeretét mérjük fel.

Az osztályoknak a vállalások kiválasztása és megvalósítása során a demokratikus működésmódot alkalmazzák:

Az osztály minden tanulójának egyenlő lehetősége van az egyes kihívások közösségi alkotófolyamatába való bekapcsolódásra, a szabad gondolkodásra és véleménynyilvánításra.

Az osztály tagjai egy-egy feladatot passzolhatnak, de döntésüket indokolni kell.

A résztvevőknek tiszteletben kell tartaniuk a törvényeket és a helyi iskolai szabályzatot. Bármilyen megkülönböztető, bántó vagy agresszív viselkedés, beleértve a verbális vagy az online zaklatást, nem elfogadható.

Az osztályoknak biztosítaniuk kell, hogy a kihívás-játék során minden résztvevő biztonságos és befogadó környezetben vegyen részt.

Az osztály a kihívás teljesítéséhez szükséges tervekről, témákról, feltételekről, megvalósításról közösen, szavazással dönt. A döntéshez szükséges információk mindenki számára elérhetőek.

Az osztály képviselői a projekt megvalósítási szakaszában minden héten egy-egy konzultációra bejelentkeznek, ahol átbeszéljük, hogyan halad a megvalósítás.

Az alkotófolyamat közben előforduló konfliktusokat minden esetben tisztázni kell.

Amennyiben egy folyamat elakad és azt az osztályközösség keretein belül nem sikerül megoldani, osztályfőnöki közreműködéssel osztályfórumot kell tartani és a projektnaplóban röviden bemutatni a konfliktust.

Amennyiben a konfliktus ezt követően sem tud rendeződni, személyes szakértői mediálásra kerül sor.

A kihívás megvalósításának menetét a projektnaplóba rögíztik a következőként:

osztály neve (Iskola neve, címe, osztály)

projekt címe

projekt rövid leírása (célja, tartalma)

projekt megvalósítási terve

projekt ütemezése

felelősök megnevezése

projekt megvalósítása

projekt dokumentálása

projekt értékelése

projektnapló zárása

Eredmények és elismerések:

Minden kihívás végén az osztályok vállalásairól készített projektdokumentáció szöveges, fotós és videós anyagai a Kamaszfesztivál online felületein közzétesszük.

2024. március 21-én nagyszabású Örömgálát rendezünk a résztvevő osztályok számára.

Osztályközösség támogatása:

Az osztályokkal / delegáltjaikkal a kihívások megvalósítási időtartama alatt heti három alkalommal 1-1 órában rendszeresen online találkozunk, így egy-egy kihívás során az osztálynak összesen 1 óra projekttervezési, 5 x 1 óra projektnapló kitöltési és 1 óra értékelés időtartammal kalkulálunk.Szükség esetén szakértői mentorálást biztosítunk.

Szabályzat módosítása:

A szabályzat módosításának jogát fenntartjuk a résztvevők érdekében. A változtatásokról időben értesítést adunk.

Ezen szabályzat elfogadásával az osztályok vállalják, hogy teljes mértékben betartják a részvételi szabályokat és aktívan részt vesznek a kihívás-játékban.

Dátum:Aláírás:
